LABORATORIJSKA VJEŽBA BR. 4

LIPIDI

Uvod

[bookmark: _GoBack]Lipidi predstavljaju veliku i heterogenu grupu prirodnih jedinjenja koja, iako sa velikom razlikom u strukturi, imaju neke zajedničke osobine kao što su npr.
1. da su slabo rastvorljivi u vodi ili sa njom grade micelarne rastvore i 

1. dobro se rastvaraju u nepolarnim organskim rastvaračima kao što su etar, benzen, hloroform i petroletar. 

Lipidi su značajni sastojci hrane jer su bitan izvor energije, sadrže u sebi liposolubilne vitamine i osnovni su izvor esecijalnih masnih kiselina. U potkožnom tkivu i oko izvjesnih organa lipidi služe kao izolacioni materijal, a neki predstavnici lipida imaju nezamjenjivu ulogu u nervnom tkivu. Kompleksi lipida i proteina, lipoproteini, su važni sastojci ćelija gdje su zastupljeni u velikom procentu u membranama ćelija i u mitohondrijama. Lipoproteini učestvuju i u transportu lipida krvi.

Lipide možemo da klasifikujemo u tri osnovne grupe. To su:

a) Prosti lipidi 
To su estri masnih kiselina sa različitim alkoholima. Ako su pretežno zasićene masne kiseline esterski vezane za glicerol to su masti, a ako su pretežno nezasićene masne kiseline vezane za glicerol to su ulja. U ovu grupu lipida svrstavamo i voskove koji predstavljaju smjesu različitih jedinjenja gdje su procentualno najviše zastupljeni estri masnih kiselina i viših alkohola.
 b) Složeni lipidi

      To su estri masnih kiselina i akohola, različite strukture i molekulske mase, koji    sadrže i neke druge funkcionalne grupe. Predstavnici su fosfolipidi (oni sadrže esterski vezanu fosfornu kiselinu, azotnu bazu ili npr. aminokiselinu). Od alkohola u njima su zastupljeni najčešće glicerol ili sfingozin. Predstavnici su i cerebrozidi (glikolipidi) i oni su jedinjenja masnih kiselina sa ugljenim hidratima i u sebi sadrže jedinjenja azota, ali ne sadrže esterski vezanu fosfornu kiselinu. U grupu složenih lipida svrstavamo i druge složene lipide kao što su sulfolipidi, aminolipidi i lipoproteini.
	
c) Izvedeni lipidi

To su jedinjenja koja nastaju hidrolizom složenih ili prostih lipida. Predstavnici su masne kiseline, glicerol, masni aldehidi, steroidi i ketonska tijela.




[bookmark: page17]Kvalitativne reakcije na lipide


1. Akroleinska reakcija Glicerol ili lipid koji u sebi sadrži glicerol (mast ili ulje npr.) pri zagrijavanju sa sredstvom za dehidrataciju, npr. kalijum-hidrogen-sulfatom, daje nazasićeni aldehid propenal (akrolein), jedinjenje karakterističnog mirisa na izgorjelu mast koje izaziva glavobolju. Reakcija se odvija tako da KHSO4 zagrijavanjem prelazi u K2S2O7 koji potom daljim zagrijavanjem vrši dehidrataciju glicerola.

2KHSO4 → K2S2O7+ H2O 2K2S2O7 + 2H2O → 4KHSO4


CH2OH

CHOH	→  CH2=CHCHO + 2H2O

CH2OH


Reagensi: Ulje ili mast, KHSO4 Pribor: Epruveta i plamenik

Izvođenje eksperimenta: U suvu epruvetu se stavi nekoliko kapi ulja, doda nekoliko kristalića KHSO4 i lagano zagrije do pojave bijelih para. Osjeti se miris karekterističan za akrolein.


2. Dokazivanje glicerola bakar(II)-hidroksidom

Glicerol u reakciji sa jakim bazama gradi alkokside. U reakciji sa bakar(II)-hidroksidom gradi bakar-glicerat, jedinjenje plave boje. Bakar(II)-hidroksid se dobije miješanjem ekvivalentnih količina bakar(II)-sulfata i natrijum-hidroksida.

Reagensi: 5 % rastvor bakar(II)-sulfata i 10 % rastvor natrijum-hidroksida Pribor: Dvije epruvete

Izvođenje eksperimenta: U jednu epruvetu uzeti 15 kapi rastvora natrijum-hidroksida i potom dodati 5 kapi rastvora bakar(II)-sulfata, a potom stvorenoj bazi dodati 3-4 kapi glicerola i rastvore promiješati. Rastvor se oboji plavom bojom nastalog bakar(II)-glicerata.


3. Dokazivanje holesterola po Liebermann-Burchard-u

Holesterol u reakciji dehidratacije sa anhidridom sirćetne kiseline i sumporne kiseline prelazi u holesterilen koji se sa sumpornom kiselinom sulfonuje dajući zeleno obojen sulfoholesterilen.

Reagensi: Holesterol, hloroform, acetanhidrid i konc. sumporna kiselina Pribor: Epruvete i pipete

Izvođenje eksperimenta: U suvoj epruveti se pripremi zasićen rastvor holesterola u 3 mL hloroforma i rastvoru se prvo doda jedan mL acetanhidrida, a potom i jedna kap koncentrovane sumporne kiseline. Rastvor će da promijeni boju od ružičaste, preko plavozelene do tamnozelene što je kvalitativni dokaz holesterola.


4. Dokazivanje holesterola po Salkowskom

Tretiranjem holesterola sa kon. sumpornom kiselinom, kao dehidratacionim sredstvom, nastaje holesterilen, jedinjenje crvene boje i sa dvije dvostruke veze između trećeg i četvrtog i između petog i šestog C atoma molekule holesterola.

Reagensi: Holesterol, hloroform i konc.sumpornakiselina 
Pribor: Epruveta, pipeta

Izvođenje eksperimenta: U suhu epruvetu se stavi malo holesterola i dodaju 2 mL hloroforma i rastvor se promiješa. Potom se pažljivo pipetom doda niz zid epruvete nekoliko kapi konc. sumporne kiseline. Na dodirnoj površini će se javiti crveno obojen prsten holesterilena koji je kvalitativni dokaz holesterola.

5. Dokazivanje holesterola po Zak-u

Dokazivanje se zasniva na reakciji holesterola sa ferum(III)-hloridom pri čemu nastaje kompleks ljubičasto smeđe boje.

Reagensi: Holesterol, hloroform, konc. sumporna kiselina i rastvor ferum(III)-hlorida u konc. sirćetnoj kiselini
Pribor: Dvije epruvete i pipeta

Izvođenje eksperimenta: U epruvetu se uzmu 3 mL rastvora holesterola u hloroformu i lagano se pipetom dodaju 2 mL konc. sumporne kiseline i nekoliko kapi rastvora ferum(III)-hlorida u sirćetnoj kiselini. Na dodirnoj granici fazi se pojavi ljubičasto-smeđi prsten kao dokaz holesterola.

